नारायणी नगरपालिका

नारायणी नगरपालिका नेपालको बागमती प्रदेश अन्तर्गत चितवन जिल्लामा अवस्थित एक नगरपालिका थियो। स्थानीय विकास मन्त्रालयले थप ६१ वटा नयाँ नगरपालिका थप्दा चितवन जिल्लामा शुक्रनगर, मेघौली, जगतपुर र पार्वतीपुर गरि चारवटा गाउँ विकास समितिहरूलाई समेटेर नारायणी नगरपालिका घोषणा गरिएको थियो।
  नारायणी नगरपालिकाको केन्द्र साविकको शुक्रनगर गाविसको कार्यालयमा रहेको थियो। नेपाल सरकार मन्त्रिपरिषद्को मिति २०७३ साल फागुन २७ गतेको निर्णयले साविकको भरतपुर उपमहानगरपालिकामा नारायणी नगरपालिका , चित्रवन नगरपालिका र कविलास गाविस थप गरि भरतपुर महानगरपालिकामा स्तरोन्नती गरेको थियो। हाल पूर्व नारायणी नगरपालिकाले भरतपुर महानगरपालिकाको वडा नम्बर २१,२३,२४,२५,२७ र २८ गरि ६ वटा वडाहरू ओगटेको छ।

जनसङ्ख्या
नारायणी नगरपालिका साविकका शुक्रनगर, मेघौली, जगतपुर र पार्वतीपुर गाविसहरू मिलेर बनेको थियो। त्यसैले राष्ट्रिय जनगणना २०७८ अनुसार यी ४ गाविसहरूको जनसङ्ख्यालाई जोड्दा नारायणी नगरपालिकाको कुल जनसङ्ख्या ४८,३६५ हुन्छ।

सन्दर्भ सामग्रीहरू

यो पनि हेर्नुहोस् 
चित्रवन नगरपालिका

बाह्य कडीहरू
जिल्ला विकास समितिको कार्यालय, चितवन 

श्रेणी:नेपालका पूर्व नगरपालिकाहरू
श्रेणी:वि.सं. २०७१ मा घोषित नगरपालिकाहरू